Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: a 18/2003. (VI. 20.) OM rendelethez
Paragraph Index: 593

6. Az ismeretek ellenõrzési rendszere Az ellenõrzési rendszer a tantervben elõírt, részben egymásra épülõ, részben egymástól független aláírások megszerzésébõl, beszámolók, valamint a laboratóriumi állattudomány, a bakteriológia, az élelmiszer-bakteriológia, az immunológia és a virológia tantárgyakból tett kollokviumok letételébõl, a szakdolgozat elkészítésébõl és a záróvizsgán való megvédésébõl tevõdik össze. A hallgatóknak írásbeli kollokvium, illetve beszámoló formájában kell számot adniuk tudásukról az adott félév anyagából. 6.1. A szakdolgozat A szakdolgozat olyan mikrobiológiai témájú szakmai feladat megoldása, amellyel a hallgató bizonyítja, hogy tájékozott a választott téma szakirodalmában és alkalmazási gyakorlatában, önállóan képes a tanult ismeretanyag szintetizálására és alkotó alkalmazására. A szakdolgozat kreditértéke: 10 kreditpont. 6.2. A záróvizsga 6.2.1. A záróvizsgára bocsátás feltételei: — a tantervi követelmények teljesítése, — a szakdolgozat elkészítése és benyújtása, annak bírálók által történõ elfogadása, — a kötelezõ beszámolók és kollokviumok eredményes teljesítése. 6.2.2. A záróvizsga részei: — a szakdolgozat megvédése — a szakiránynak megfelelõ komplex szóbeli vizsga. 6.2.3. A záróvizsga eredménye A záróvizsga eredménye a szakdolgozat és a szóbeli vizsga eredményeinek számtani átlaga egész jegyre kialakítva. 2003/70. szám VIII. Kisállatgyógyász szakirányú továbbképzési szak

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes